Fali llemai küme pepikawküleymi tami kümelkaleal.
Tüfachi dungu tami kimeltuleal ka papeltual mu müten, kakünulay chi kiñe tremoltuchefe ñi kellun, ta tüfeychi turpu no rume kiñe tremoltuchefe ñi ngülam, ñi lawen ka ngüyülun pipelayaimi. Rumel ramtukefulmi rume kiñe tremoltuchefe mew, doy tami kimal.
Pepikawkülenge tami kümelkaleal pemeafimi tami tremoltuchefe.
Tami pemeafiel tami wünen tremoltuchefe ka kangelu kim tremoltuchefe doi fali. Fey ta tüfey kimaymi chem tami lawentun ñi tremotulelafiel, feychi kimün llowaymi. Fali llemai küme pepikawküleymi tami kümelkaleal. Kafey, famülke mew, chi fütra kütran wall-püwün mu, tami maneluwkülen ka tüngduamkülen, inafinge tüfachi ngülam.
· Puwaimi küme hora. Puwaymi 15 minuto petu no tami pemeafiel ti tremoltuchefe. Femngechi niele küme tiempo tañi kimaetew kom tami mongelen pengelün [signos vitales] ka eymi tami kümelkayaetew ti tremoltuchefe ñi pemen müleymi. (1)
· Niefinge tami kom ramtuken kiñe lista mew, kafey kom tami dungu pepikawküleymi petu no tami pemeafiel, dullifinge chem ramtun doy faliley kam kakelu no, ramtufinge epu kam küla falin ramtuken pichin tiempo [pichintún] niefulmi rume. (1)
· Wünen kimaymi chumten che pepi tami kompanieetew, doy fali tami kimafiel ta tüfa feychi fütra kütran wall-püwün mu. (2, 3)
· Mütrümfinge ka peafinge ti sitio internet mew tami pital ngengealu, tami kimafiel chem ñi pifiel tati püntücheleal ti konwe mew, katrüntuku mülewe ka pichi katrüntuku tremoltuwe, kafey tami kimafiel chew tami miyawal tati pital ñi konün, fey mülele rume kiñe püle müten tañi trekayawün pu che mew. (2, 3)
· Tukulelfinge kom tami resultado de laboratorio kam imágenes diagnosticas (adentulechi kimün) chew tamu leliwafiel eymi ka tami tremoltuchefe, ka petu tami tripanon mi ruka mew, ngoymakilnge.
· Kimafinge chew tami amual katrüntuku piso kam mülewe feyti pital mew müley tami tremoltuchefe, femngechi eluwlayaymi tami tiempo ka trekalayaymi kampule tami duamnon, kafey kütranlayay kakelu kütran pital ñi atendayafiel fey mu. (3)
· Doyelchi may, nieymi kiñe lista tami ramtuwafiel feyti tremoltuchefe doy fali. Taiñ trokiñ dungu fey "chumngechi pepikawküleimi tami pemeafiel ti tremotuchefe" pingeay, ta tüfa kiñe küme kellun llemay.
Faw entuafilmi kom tüfachi dungu tami yenieaetew